ՀԱՇՎԵՏՎՈՒԹՅՈՒՆ

2018 ԹՎԱԿԱՆԻ ԱՌԱՋԻՆ ԿԻՍԱՄՅԱԿ

2017 թվականի մայիսի 4-ին ՀՀ կառավարության կողմից ընդունված

<<Մարդու իրավունքների պաշտպանության ազգային ռազմավարությունից բխող

2017-2019 թվականների գործողությունների ծրագիրը հաստատելու մասին>>

N 483-Ն որոշմամբ հաստատված N 1 հավելվածի 55, 56 և 57-րդ կետերի կատարման ընթացքի վերաբերյալ

55-րդ կետի՝ «Մշակել «Մթնոլորտային օդի պահպանության մասին» ՀՀ նոր օրենքի նախագիծ» վերաբերյալ հայտնում եմ, որ օրենքի նախագիծը գտնվում է լրամշակման փուլում։ Ամփոփվում են քննարկման առաջարկները՝ դրանք նախագծում ներառելու և շահագրգիռ գերատեսչություններին ներկայացնելու համար։

56-րդ կետի՝ «Մշակել փոփոխություններ և լրացումներ «Շրջակա միջավայրի վրա ազդեցության գնահատման և փորձաքննության մասին» ՀՀ օրենքում» վերաբերյալ հայտնում եմ, որ մշակվել և ՀՀ կառավարության աշխատակազմ էր ներկայացվել «Շրջակա միջավայրի վրա ազդեցության գնահատման և փորձաքննության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը։

2018 թվականի ապրիլի 11-ին **Հայաստանի Հանրապետությունը ընդունել է** 2017 թվականի նոյեմբերի 24-ին ստորագրված **<<Հայաստանի Հանրապետության՝ մի կողմից, և Եվրոպական միության և ատոմային էներգիայի եվրոպական համայնքի ու դրանց անդամ պետությունների՝ մյուս կողմից, միջև համապարփակ և ընդլայնված գործընկերության» համաձայնագիրը վավերացնելու մասին»** օրենքը, նշված համաձայնագրով նախատեսված է շրջակա միջավայրի ազդեցության գնահատման ոլորտի մի շարք իրավական ակտերի մոտարկման պահանջ, ինչի արդյունքում անհրաժեշտություն է առաջացել արմատապես վերանայել «Շրջակա միջավայրի վրա ազդեցության գնահատման և փորձաքննության մասին» Հայաստանի Հանրապետության օրենքը, ընդ որում ոլորտին վերաբերող դիրեկտիվների մոտարկման համար սահմանված է բավականին կարճ՝ համաձայնագիրն ուժի մեջ մտնելու պահից 2-3 տարի ժամկետ: Հետևաբար առաջիկայում կմշակվի օրենքի նոր նախագիծ։

57-րդ կետի՝ «Շրջակա միջավայրի օրենսդրությունը և ոլորտի քաղաքականությունը համապատասխանեցնել Օրհուսի կոնվենցիայի համապատասխանության կոմիտեի՝ Հայաստանի վերաբերյալ կայացրած որոշումներին, մասնավորապես, շրջակա միջավայրի վերաբերյալ տեղեկատվության ազատության, որոշումների ընդունմանը հանրության արդյունավետ մասնակցության և դատական մատչելիության հարցերում» վերաբերյալ տեղեկացնում եմ, որ Օրհուսի կոնվենցիայի կողմերի հանդիպման V/9A որոշմամբ և դրանից բխող Օրհուսի կոնվենցիայի համապատասխանության կոմիտեի կողմից՝ շրջակա միջավայրի վրա ազդեցության գնահատման և փորձաքննության գործընթացում հանրության կողմից դիտողություններ և առաջարկություններ ներկայացնելու ժամկետները երկարաձգելու նպատակով ՀՀ կառավարության 2017 թվականի մարտի 9-ի N 357-Ն որոշմամբ փոփոխություններ են կատարվել ՀՀ կառավարության 2014 թվականի նոյեմբերի 19-ի N 1325-Ն որոշման մեջ, համաձայն որի.

1. Որոշմամբ հանրությանն իրավունք է վերապահվել ներկայացնել ցանկացած դիտողություն և առաջարկություն, որը նրա կարծիքով առնչվում է հիմնադրույթային փաստաթղթին և նախատեսվող գործունեությանը:

2. Վերացվել են հանրության կողմից ներկայացված դիտողությունները և առաջարկությունները հաշվի առնելու սահմանափակումները: